สอบถามหน่อยคะ ถ้าเราถอนฟันกราม2ซี่ข้างเดียวกัน จะมีผลเสียมากน้อยเเค่ไหนคะ
 ฟันกราม มีหน้าบดเคี้ยวอาหาร ให้เป็นชิ้นเล็กก่อนคลุกเคล้ากับน้ำลาย ลงกระเพาะลำไส้เพื่อย่อย ถ้าถอนออกหมด ก็อาจมีผลต่อระบบการย่อยได้ครับ ทำให้ต้องเคี้ยวอีกข้าง ถ้าเคื้ยวข้างเดียวมาก กล้ามเนื้อที่บดเคี้ยวก็อาจปวดได้ นอกจากนี้ฟันที่หายไป เป็นช่องว่างให้ฟันอื่นกระเถิบเข้ามา และฟันบนจะเลื่อนลงมาได้ ทำให้อาจมีปัญหาการสบฟัน ไม่สามารถงอกขึ้นอีกเหมือนฟันน้ำนม ถ้าถอนแล้วควรใส่ฟันปลอมทดแทน ไม่งั้น พอสูงอายุจะมีปัญหาเรื่องการย่อย การเคี้ยวมาก ควรสอบถามทันตแพทย์ผู้รักษา ปกติ ถ้าไม่จำเป็นทันตแพทย์ไม่ถอนออกหมดครับ จะพยายามรักษารากฟัน ที่อักเสบ ยกเว้นในการจัดฟัน มีฟันเก ไม่เป็นระเบียบมากๆ ต้องทำให้เกิดช่องว่าง ให้ฟันด้านหน้าเข้ามา แต่ต้องเสียฟันแลกกับความสวยงาม ต้องใช้ดุลยพินิจเองครับ